《寄谢陈天锡明府送纸墨》
明代·林光

百物穷途致匪轻，文房两宝拜兼并。元云洒处香风远，素楮摊来雪色明。

虎豹纵横驱笔阵，蛟龙飞舞逐心兵。行边剩有閒风月，秃笔茅根写未胜。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。